Far Cry 3: Blood Dragon - ez a tutorial büntet - Hír - GameStar
Far Cry 3: Blood Dragon - ez a tutorial büntet
| 2013 május 2. 09:51
Mindenki utálja, mégis van - ez bizony az a rész, ahol egy FPS játékban bemutatják az irányítást, teljesen feleslegesen. A Far Cry 3: Blood Dragon azonban nagyot alakít, és még teknősök is vannak.
Nem állítom, hogy a Far Cry 3: Blood Dragon óriási játék lenne (hamarosan úgyis elolvashatjátok Chava tesztjét a GSO-n), de a 80-as éveket idéző sci-fi hangulata engem kilóra megvett (márpedig ebben a valutában mérve meglehetősen drága vagyok). Egyébként a Blood Dragon tesztek alapján szégyenkeznie nem kell, szóval mindenképpen érdemes kipróbálni.
Ami a hangulatot illeti, már a tutorial rész megalapozza az életérzést, érdemes ezt a pár perces videót megtekinteni (köszi Kotaku), mert érezhető belőle az egész játékot átható igénytelen sci-fi paródia, ami annyira rossz, hogy az már egyenesen a zseni kategória, kellő iróniával keverve.
Ha pedig nem lenne elég a móka, akkor íme egy Teenage Mutant Ninja Turtles (vagy Tini Nindzsa Teknőcök) easter egg, ami szintén zseni:
Nektek mi a véleményetek? Megmenti a retro hangulat és humor a középszerűségtől a játékot, vagy ti szigorúbbak vagytok nálam?
Címkék: #far cry 3: blood dragon #tutorial #akció #fps